**Obec Jalovec**

Obecný úrad , Mlynská 636/45, Jalovec

vyhlasuje

**obchodnú verejnú súťaž**

o najvhodnejší návrh na uzavretie zmluvy na nájom nehnuteľnosti

podľa § 9a ods. 1 písm. a) v spojitosti s § 9a ods. 9 zákona č. 138/1991 Zb. o majetku obcí v znení neskorších predpisov a v zmysle uznesenia Obecného zastupiteľstva v Jalovci

č. 26/2017 zo dňa 27.4.2017

**Podmienky obchodnej verejnej súťaže:**

1. **Predmet obchodnej verejnej súťaže:**

Dočasne prebytočný majetok obce – nehnuteľnosť v k. ú. Jalovec na Mlynskej ulici, priestory v stavbe pavilónu „R“ súpis. č. 636, parcelné číslo 149/52 v rozsahu výmery 45 m2

2. **Podmienky pre výber najvhodnejšieho návrhu na uzatvorenie nájomnej zmluvy:**

1. účel využitia: administratívne, skladovacie alebo výrobné účely

2. minimálne nájomné vo výške: 14 Eur za m2 ročne

3. doba nájmu: neurčitá s jednomesačnou výpovednou lehotou

3. **Obhliadka predmetnej nehnuteľnosti** sa uskutoční dňa **13.10.2017**. Stretnutie záujemcov bude o 09:00 hod. v kancelárii č. 2 oddelenie Evidencie na OcÚ Jalovec. Výška úhrady paušálnych nákladov obce spojených s OVS: 15 Eur

4. Prílohou tohto vyhlásenia obchodnej verejnej súťaže je vzor súťažného návrhu na uzavretie nájomnej zmluvy.

5. **Spôsob podávania návrhov a lehota na podanie návrhu:** návrh na uzavretie nájomnej zmluvy musí byť podaný v troch vyhotoveniach, a to v písomnej forme, v slovenskom jazyku, podpísaný fyzickou osobou oprávnenou na takýto právny úkon a doručený na adresu vyhlasovateľa súťaže:

Obec Jalovec

Mlynská 636/45

97231 Jalovec

doporučenou zásielkou alebo osobne prostredníctvom podateľne obce Jalovec, v zalepenej obálke s označením **„ Súťaž – nájom nehnuteľnosti ( Mlynská ulica ) – NEOTVÁRAŤ“** v termíne **do 17.10.2017 do 12:00 hod**.

6. **Návrh nájomnej zmluvy musí obsahovať najmä:**

- potrebné identifikačné údaje:

a) pri fyzických osobách meno, priezvisko, titul, dátum narodenia, trvalé bydlisko

b) pri právnických osobách názov, právna forma, sídlo, adresu, meno osoby

oprávnenej vystupovať za právnickú osobu, IČO, bankové spojenie

- účel využitia nehnuteľnosti, nájomné

- náležitosti požadované všeobecne záväznými právnymi predpismi

K návrhu zmluvy musia byť doložené tieto prílohy:

- právnické soby a fyzické osoby- živnostníci doložia originál výpisu z obchodného alebo živnostenského registra, nie starší ako 3 mesiace, v prípade ak sa jedná o iný spôsob registrácie, je potrebné doložiť príslušný doklad o registrácii,

- overenú plnú moc na zastupovanie fyzickej alebo právnickej osoby, pokiaľ za ňu koná tretia osoba.

7. Predložený návrh a prílohy návrhu zmluvy nemožno odvolať, meniť opraviť a dopĺňať po lehote určenej v podmienkach na predkladanie návrhov. Od podmienok súťaže sa návrh nemôže odchýliť.

8. Do obchodnej verejnej súťaže nebudú zahrnuté návrhy, ktoré budú doručené po termíne vymedzenom v bode 5. vyhlásenia súťaže a návrhy, ktoré nespĺňajú požiadavky uvedené vo vyhlásení súťaže ( t. j. podmienky OVS ) budú pri vyhodnocovaní obchodnej verejnej súťaže zo súťaže vylúčené.

9. Najvhodnejší návrh bude vyhodnotený komisiou určenou OZ Jalovec. Výsledok výberu je záväzný.

10. Prijatie vybraného najvhodnejšieho návrhu bude súťažiacim písomne oznámené v lehote do 20 dní odo dňa vyhodnotenia. Pre splnenie tejto lehoty stačí, aby bolo oznámenie vyhlasovateľom odoslané na poštovú prepravu.

11. Účastníci súťaže nemajú nárok na úhradu nákladov spojených s účasťou na obchodnej verejnej súťaži.

12. Vyhlasovateľ si vyhradzuje právo na vysvetlenie súťažných návrhov účastníkmi súťaže.

13. Vyhlasovateľ si vyhradzuje právo odmietnuť všetky doručené návrhy v prípade, ak to uzná za vhodné.

14. Vyhlasovateľ si vyhradzuje právo uverejnené podmienky súťaže zmeniť alebo súťaž zrušiť.

Ing. Peter Kotian

starosta obce

Vyvesené dňa: 2.10.2017

Zvesené: